Suchinthana/si-wikipedia huggingface dataset:
ඡායාරූපකරණය අභ්‍යන්තරය - සිදුරු

සේයා පටලය මත හෝ රූප සංවේදකය මත පතනය වන ආලෝකය පාලනය කිරීම සඳහා ඡායාරූප කාචයක සිදුරු නැවතුම යොදාගත හැකියි. සිදුරේ ප්‍රමාණයේ සහ ෂටරයේ වේගයේ සුසංයෝගයෙන් තිරය ආලෝකයට විවෘතව පවතින ප්‍රමාණය පාලනය කෙරේ. වේගවත් ෂටර වේග වලින් ප්‍රමාණවත් තරම් ආලෝකය ලබා ගැනීම සඳහා විශාල සිදුරු ප්‍රමාණ අවශ්‍ය වන්නා සේම මන්දගාමී ෂටර වේග වලින් වැඩිපුර විවෘත වීම වැළැක්වීම සඳහා කුඩා වීදුරු ප්‍රවාහ අවශ්‍ය වේ.
 

සාමාන්‍යයෙන් සිදුරු නැවතුම ලෙසට පටලයක් භාවිතා වේ. මෙය බොහෝ සෙයින් මිනිස් ඇසට සමාන වන අතර, එමඟින්  කාචයේ සඵල විශ්කම්භය පාලනය කෙරේ. සිදුරේ ප්‍රමාණය කුඩා කිරීමෙන් ක්ෂේත්‍රයේ ගැඹුර වැඩිවේ. මෙමඟින්  නාභිගත කරන වස්තුව නාභි තලයට සාපේක්ෂව පිහිටීම නීර්ණය කළ හැකිය. මේ අනුව සිදුර කුඩා වන තරමට නාභිය තලයේ සිට වස්තුවට ඇති දුර වැඩිවේ. 

කාචයේ සිදුර සාමාන්‍යයෙන් F -අංකය මඟින්  හඳුන්වනු ලැබේ. මෙය නාභිය දුර හා සඵල සිදුරු විෂ්කම්භය අතර අනුපාතය වේ. සාමාන්‍ය කාචයකට F - නැවතුම් කිහිපයක් ඇත. කුඩා අංකයෙන් විශාල සිදුරක් පිළිබිඹු කරයි. ඡායාරූපකරණයේදී, 
'' එක් F- නැවතුම" යනු F - අංකයේ වෙනස්වීමෙන්   භාගයකි.
සිදුරු ප්‍රමුඛතාවය යනු අර්ධ ස්වයංක්‍රීය කැමරාවක ඡායාරූපගත කිරීමට යොදා ගන්නා ප්‍රකාරයයි. මෙමඟින් ඡායාරූප ශිල්පියාට අවශ්‍ය පරිදි සිදුරු වෙනස් කිරීමට ඉඩදෙන අතර සුදුසු ෂටර වේගය කැමරාව මඟින්  තීරණය කරයි.

සටහන් 

{|

|Aperture In photography
|-
දිලීර

දිලීර කලින් ශාක රාජධානියට ඇතුළත්කර තිබුණද, එය තව දුරටත් ශාක ලෙස නොසැලකේ. කළල ශාක සහ ඇල්ගී මෙන් නොව දිලීර ප්‍රභාසංශ්ලේෂක නොවන අතර මෘතෝපජීවී එනම් අවට පරිසරයේ ඇති ද්‍රව්‍ය බිඳ දමා දේහයට උරාගැනීමෙන් ආහාර ලබාගනී.තවද පරපෝෂී හා අනොන්‍යාධාරක විශේෂද ඇත. ශාක වර්ගයක් නොවන නමුත් අතීතයෙදී ශාක ලෙස සලකා තිබෙන අතර එය උද්භිද විද්‍යාඥයින්ගේ විෂය ධාරාවට ඇතුළත් යයි සළකා ඇත. දිගුකලක සිට දිලීර පරිණාමිකව ශාකවලට වඩා සතුන්ට සමීපයැයි හඳුනාගෙන තිබිණ.නමුත් ඒවා තවමත් මූලික උද්භිද විද්‍යා පාඨමාලාවල ගැඹුරින්ම ආවරණය කරන අතර සත්ව විද්‍යා මූලික පාඨමාලාවලදී එය අනිවාර්‍ය් නොවේ.බොහෝ දිලීර සෑදී ඇත්තේ දිලීර සූත්‍රකා ලෙස හඳුන්වන අන්වීක්ෂීය ව්‍යුහ වලින් වන අතර ඒවා සෛලවලට බෙදී හෝ නොබෙදී හෝ පැවතුනත් සූන්‍යෂ්ටික න්‍යෂ්ටිදරයි. දිලීරවල ප්‍රජනක ව්‍යුහ වන්නේ ඵලදේහ නොහොත් වඩාත් හුරුපුරුදු ලෙස බිම්මල්ය. මොවුන් කිසිම ප්‍රභාසංශ්ලේෂක කණ්ඩායමකට අයත් නොවන අතර සතුන්ගේ ළඟම නෑයන්වේ. මේ නිසා දිලීරවලට ඔවුන්ගේම රජධානියක් ඇත.

දිලීර රාජධානියට අයත් ජීවීන්ගේ ප්‍රධාන ලක්ෂණ
සියලුම දිලීර විෂමපෝෂීන් වේ.
බොහොමයක් දිලීර සුත්‍රිකාකාර වේ.
දිලීර සුත්‍රිකා රාශියක් එකට පැටලීමෙන් දිලීර ජාලය (මයිසීලියම) සාදයි. මෙවැනි දිලීර ජාල පියවි ඇසින් දර්ශනය කරගත හැකිය.
උදා: Mucor, Rhizopus, Agaricus
නමුත් සමහර දිලීර ඒක සෛලික වේ. උදා: Saccharomyces 
ජලජ පරිසර වල ජීවත් වන දිලීර වලට කෂිකා ඇත. උදා: Allomyce
ඇතැම් සුත්‍රිකාකාර දිලීර සං සෛලීය වේ. (එනම් පොදු සෛල ප්ලාස්මයක් තුළ න්‍යෂ්ටි රාශියක් ඇත.)මේවායේ හරස් ආවාර නැත.(නිරාවාර වේ.). 
ඇතැම් සුත්‍රිකාකාර දිලීර හරස් ආවාර මගින් සෛල වලට බෙදී ඇත.(සාවාර).ඇතැම් හරස් ආවාර වල මැද සිදුරක් ඇත. ඒවා අසම්පුර්ණ හරස් ආවාර වේ.        උදා: Agaricus. ඇතැම් සුත්‍රිකාකාර දිලීර වල හරස් ආවාරය මැද සිදුරක් නැත. ඒවා සම්පුර්ණ හරස් ආවාර වේ. උදා: Mucor
දිලීර වලට සෛල බිත්තියක් ඇත. එහි ප්‍රධාන සංඝටකය කයිටින් වේ.
දිලීර අලිංගිකව මෙන්ම ලිංගිකවද ප්‍රජනනය සිදු කරයි. අලිංගික ප්‍රජනනය සිදු වන්නේ, 

බීජානුධානියක් තුළ අචල බීජාණු සෑදීම. උදා: Mucor
බාහිර පරිසරයට විවරව කොනිඩියා සෑදීම. උදා: Aspergillus, Penicillium 
චල බීජාණු සෑදීම. Allomyce    
දිලීර රාජධානිය- Kingdom - Fungi
සැකසුම - නුවන් චන්දිම 2016/12/27      Nuwan Chandima  -Biology  

බැක්ටීරියා මෙන්ම ඉතා පුලුල් ව්‍යාප්තියක් සහිත සෑම පරිසරයකම ( ආන්තික පරිසර තුලද )  දැකිය හැකි සූන්‍යෂ්ටික ජීවී ආකාරයක් ලෙස දිලීර හඳුනා ගතහැක.  පෘතුවියේ ඇති ප්‍රධාන වියෝජකයින් ලෙස ක්‍රියා කරමින් ද්‍රව්‍ය චක්‍රීකරණයට දායක වේ.  මියගිය ශාක හා සත්ත්ව කොටස් වල සංකීර්ණ කාබනික ද්‍රව්‍ය මතට බහිෂ්සසෛලිය ජීරක එන්සයිම ශ්‍රාවය කර ඒවා වියෝජනය කර පොෂණ ද්‍රව්‍ය අවශෝෂණය කර පෝෂණය වන ජීවීන් වියෝජකයින් වේ.  
ෆන්ගයි රාජධානියේ ප්‍රධාන වංශ  
කිටි්‍රඩියොමයිකෝටා  
සයිගොමයිකෝටා 
ඇස්කොමයිකෝටා  
බැසීඩියොමයිකෝටා

දිලීර වෙනුවෙන් වෙනම රාජදානියක් වෙන්කර ඇත්තේ ඇයි? 
දිලීර වල සුවිශේෂී ලක්ෂණය වන්නේ ඒවායේ සෛල බිත්තියේ කයිටින් අඩංගු වීමයි.  ඒවා මීට පෙර ශාක යටතේ ගොනු කර ඇති නමුත් ඒවායේ හරිතප්‍රද වර්ණක නොමැති වීම සහ ශාකවලට සාපේක්ෂව විවිධ ව්‍යුහාත්මක ලක්ෂණ ඇති බැවින් ඒවා වෙනම රාජධානියක් ලෙස නම් කර ඇත.
දිලීර
අගතා ක්‍රිස්ටි

අගතා ක්‍රිස්ටි එංගලන්ත ජාතික ගත් කතුවරියකි. ඇය වඩාත් ප්‍රකට වූයේ අපරාධ පරීක්‍ෂණ නවකතා රචිකාවියක වශයෙනි. නවකතා සැට හයකට අධික සංඛ්‍යාවක් ඇය විසින් රචනා කරන ලදි. ඇය මේරි වෙස්ට්මාකොට් යන ආරූඪ නාමය භාවිතා කරමින් ආදර කතා මාලාවක් ද රචනා කළා ය​. ඇගේ ඇතැම් නිර්මාණ සිනමාවට ද නැඟුණි. ද ඔරියෙන්ට් එක්ස්ප්‍රෙස් ඒ අතරින් වඩාත් කැපී පෙනෙන සිනමා කෘතියෙකි. ඇයගේ නිර්මාණ භාෂා හාරසියයකට අධික සංඛ්‍යාවකට පරිවර්තනය වී ඇත​. ඉංගිරිසි අපරාධ කතා කලාවේ රැජිණ යන විරුදයෙන් ඇයව හඳුන්වනු ලැබේ.

ඇගේ මව ක්ලැරිස්සා මාග්‍රට් වූවා ය​. ඇයට වයස අවුරුදු දහයේ දී, ඇගේ පියා ෆ්‍රෙඩෙරික් අල්වා මිලර් අභාවප්‍රාප්ත විය​. ඇයට මාග්‍රට් මැඩ්ජ් නම් සහෝදරයෙක් ද​, ලුවී මොන්ටි මොන්ටැට් නම් සහෝදරියක් ද වූහ​.  අගතා කුඩා අවධියේ දී තම හැඟීම් ප්‍රමාණවත්ලෙස ප්‍රකාශ කර ගැනීමට අපොහොසත් වූ ලජ්ජාශීලී දැරියක වූ අතර ඇය මවට දැඩි සේ සමීප වූවා ය​. ඇය පාසල් නොගිය අතර ඇයට පෞද්ගලික ගුරුවරියන් මාර්ගයෙන් අධ්‍යාපනය දෙනු ලැබී ය​.

1914 දී ඇය රාජකීය ගුවන් හමුදාවේ, ප්‍රහාරක යානා ගුවන් නියමුවෙකු වූ ආර්චි ක්‍රිස්ටි හා විවා පත් වූවා ය​. එම විවාහයෙන් ඇය රොසාලින්ඩ් හික්ස් (1919 - 2004) නම් දුවක ලැබුවා ය​.

ඇගේ සැමියා පළමු ලෝක යුද්ධයට සහභාගී වන අතර ඇය හෙදියක් වශයෙන් කටයුතු කළා ය​. එහි දී ලද විවේක කාලය තුළ දී ඇය රහස් පරීක්‍ෂක නවකතාවක් රචනා කළා ය​.(එය ඇගේ ප්‍රථම නවකතාව වූ අතර එය "ද මිස්ටීරුයස් ඇෆ්ෆෙයාර් ඇට් ස්ටයිල්ස්" නම් විය​.) නමුත් එම කෘතිය ප්‍රකාශයට පත් වූයේ, එය රචනා කොට වසර පහක් ඇවෑමෙන්, එනම් 1920 දී ය​.

පළමු ලෝක යුද්ධයෙන් පීඩාවට පත් වූවන්ගේ දුක්ඛ දෝමනස්සයන් ඇය කෙරෙහි ප්‍රබල බලපෑමක් ඇති කිරීමට සමත් විය​. හෙදියක වශයෙන් කටයුතු කළ මේ අවධියේ දී ඇය විෂ වර්ග ගැන ද හොඳ අවබෝධයක් ලැබුවා ය​. මෙම දැනුම අපරාධ පරීක්‍ෂණ නවකතා රචනා කිරීමේ දී ඇයට ඉවහලක් විය​.

1926 දී ඇගේ සැමියා අන් ස්ත්‍රියක හා ඇති කරගත්  ප්‍රේම සම්බන්ධයක් හේතුවෙන් ඇගෙන් දික්කසාද වීම ඉල්ලා සිටියේ ය​. මේ වන විට මවගේ අභාවය නිසා දැඩි වේදනාවකට පත්ව සිටි ඇය මේ සිදු වීමෙන් පසු සති තුනකට අතුරුදන්ව සිටියා ය​. පසුව ඇය කුඩා හෝටලයක නැවතී සිටිය දී පොලිසීය විසින් සොයා ගන්නා ලදි. ඇය පවසා සිටියේ තමා මතකය අහිමි වී යාමකට ගොදුරු වූ බවයි. මෙසපොටේමියාවට ගිය සංචාරයක් අතරදී මුණගැසුණු තරුණ පුරා විද්‍යාඥයෙකු වූ සර් මැක්ස් එඩ්ගාර් ලුසියෙන් මැලොවන් සමඟින් 1930 දී ඇය නැවතත් විවාහ දිවියට පත් වූවා ය​.

නවකතාකරුවෝ
ගෝලීය ප්‍රභාහීනය

ගෝලීය ප්‍රභාහීනය යනු පෘථිවියෙහි පෘෂ්ඨය මත පතිත වන ගෝලීය සෘජු   ප්‍රවිකිරණතා ප්‍රමාණයෙහි ක්‍රමානුකූල හායනය වන අතර 1950 ගණන් වලදී ඇරඹුනු ක්‍රමානුතූල මිණුම් වලින් අනතුරුව දශක කිහිපයක් පුරා මෙය නිරික්ෂණය කරමින්  පවතියි. මෙම ආචරණය ස්ථානය අනුව විචල්‍යතාවයක් පෙන්වූවද, සාර්වභෞමික වශයෙන් සැලකූ කල 1960–1990 දත්වා දශක තුනක් පුරා එහි  4% ගණයේ හායනයක් ඇස්තමේන්තුගත කර ඇත. කෙසේවෙතත්, 1991දී  පිනාටුබෝ කන්ද විදාහරණය නිසා ඇතිවූ විෂමතාවයක් වට්ටම් කිරීමෙන් අනතුරුව සමස්ත නැඹුරුවෙහි ඉතා කුඩා ප්‍රතිගමනයක් නිරික්ෂණය කර ඇත.

මානව ක්‍රියාකාරකම් හේතුවෙන්   සල්ෆේට් එයරොසෝල් වැනි අංශුකයන්  වායුගෝලයට එක් වීම  වැඩි වීම නිසාවෙන් ගෝලීය ප්‍රභාහීනය ඇතිවන බව සැලකේ.

වාෂ්පිකරණය අඩුකිරීමෙන් ජල චක්‍රය වෙත එය මැදිහත් වී ඇති අතර සමහර ප්‍රදේශ වල වර්ෂාපතනය අඩුවීමට හේතුකාරක වී ඇත. ගෝලීය ප්‍රභාහීනය විසින් සිසිලන ආචරණයක්ද ඇති කරණ අතර ගෝලීය උණුසුම් වීම කෙරෙහි හරිතාගාර වායූන්ගේ බලපෑම  අඩුකිරීමට වක් ලෙසින් හේතු වූවා විය හැක.

හේතු සහ ආචරණ 
මිනිස් ක්‍රියාකාරකම් නිසාවෙන්   වායුගෝලයෙහි එයරොසෝල් අංශූන් වැඩි වශයෙන් පැවතීම හේතුවෙන් ගෝලීය ප්‍රභාහීනය සිදුවන බවට විශ්වාස කෙරෙයි.  එයරොසෝල් සහ අනෙකුත් අංශුකයන් විසින් සූර්ය ශක්තිය උරා ගෙන හිරු එළිය යළි අවකාශයට පරාවර්තනය කරයි. වලාකුළු බිඳිති සඳහා න්‍යෂ්ටි  ලෙසින්ද මෙම දූෂකයන්  ක්‍රියා කල හැක. මෙම අංශුන් වටා වලාකුළු තුල ඇති ජල බිඳිති  එකතු වීම සිදු වෙයි.

බලපෑම්

නරක බලපෑම් 
 වර්ෂාව අඩුවීම

හොඳ  බලපෑම් 
 පෘථිවය උණුසුම්වීමේ පලපෑම අඩුකිරීම

තැටි වාෂ්පීකරණ දත්ත 

පසුගිය වසර 50 පමණ තුලදී, තැටි වාෂ්පීකරණය පිළිබඳව සැලකිල්ලෙන්  විමසා බලන ලදි. දශක ගණනක් තිස්සේ, තැටි වාෂ්පීකරණ මිනුම් පිළිබඳව කිසිවෙකු එතරම් අවධානයක් යොමු කලේ නැත .

ආශ්‍රිත

දේශගුණය වෙනස්වීම
ගෝලීයකරණ විෂයයන්
ශ්‍රී ලංකාවේ වරායන්

ශ්‍රී ලංකාවේ වරායන් ලැයිස්තුවක් පහතින් දැක්වේ.ලංකාවේ සියළුම වරායන් හා තොටුපලවල් පාලනය වන්නේ  ශ්‍රී ලංකා වරාය අධිකාරිය මගිනි.

ශ්‍රී ලංකාවේ වරායන් ලැයිස්තුව

බාහිර සබැදි

 ශ්‍රී ලංකා වරාය අධිකාරිය
 Ministry of Ports & Aviation

ශ්‍රී ලංකාව හා සබැඳි ලැයිස්තු
බ/ශ්‍රී ජනානන්ද මධ්‍ය් මහා විද්‍යාලය

ආරම්භය 1911.08.16
ආරම්භක නාමය බ/හපුතලේ ස්වභාෂා පාඨශාලාව
නිර්මාතෘවරයා සිරිසුගත සාස‍නජෝතක අත්ථදස්සි ධම්මාතිරාම විනයාච‍ෙරිය හපුතලේ සිරි ජනානන්ද මහා නාහිමි
පිහිටීම ඌව පළාතේ, බදුල්ල දිස්ත්රිසක්කයේ, උඩුකිඳ කොට්ඨාසයේ,හපුතලේ මැතිරණ බල ප්රිදේශයේ, (දියතලාව ප්රසදේශීය ලේකම් කොට්ඨාසයේ), හපුතලේ ගම හා කඳුරුගමුව ග්රාටමාද්වයට මැදිව මනරම් උස් කදු භූමියක පිහිටා ඇත.

විදුහලෙන් බිහිවූ ප්රයසිද්ධ පුද්ගලයින්
මහාචාර්ය පුංචිබණ්ඩාර සන්නස්ගල - සිංහල ශබ්දකෝෂයේ නිර්මාතෘ
මහාචාර්ය රත්නායක මහතා - ජයවර්ධනපුර විශ්ව විද්යා ලය
ආචාර්ය රංජිත් ප්රේහමසිරි - මොරටුව විශ්වවිද්යාරලය
ජ්යේ්ෂ්ඨ කථිකාචාර්ය ආචාර්ය චාන්දනී ලියනගේ - කොළඹ විශ්වවිද්යා ලය
උපුල් ශාන්ත සන්නස්ගල

ශ්‍රී ලංකාවේ පාසල්
දියයට පුරාවිද්‍යාව

දියයට පුරා විද්‍යාව යනු ලවණ සහිත ජලයේ ‍නැවුම් ජලයේ හෝ ජලය සහිත ප්‍රදේශයන් යට වැළලුණු මනුෂ්‍ය ජීවිතයන්හි භෞතික අවශේෂයන් නිරාවරණය කිරීමේ විෂයයි. එය සමුද්‍ර පුරාවිද්‍යාවේ කොටසක් ලෙස බොහෝ විට සැලකේ. ජලය යට පවතින ස්ථාන වලට ළඟා වීමට ඇති අපහසුව නිසා දියයට පුරාවිද්‍යාත්මක කාර්යයන් වර්ධනය වුයේ නාවිකයන් විසින් තනන ලද කුසලතා හා ආයුධ භාවිතයෙනි. එම හේතුවෙන් දියයට පුරාවිද්‍යාව පරිපුර්ණ පුරා විද්‍යා පර්යේෂණ ක්ෂේත්‍රයක් බවට පත් වීම සඳහා ඉමහත් වෙහෙසක් දැරිය යුතු විය. 

දියයට පවතින පුරාවිද්‍යාත්මක ස්ථාන ලෙස නැව් හෝ ගුවන්යානා කොටස්, පාලම් හා වරාය වැනි දියමත තැනුනු ව්‍යුහ හෝ වරෙක ජනාවාසයන් ලෙස පැවතුනු ප්‍රදේශ මුහුදු මට්ටම ඉහළ යාම නිසා ජලයෙන් යට වු ස්ථාන වැනි දේ ගත හැකිය.

පුරා විද්‍යාව
සුනිල් ෂෙට්ටි

සුනිල් ෂෙට්ටි (තුලු: ಸುನಿಲ್ ಶೆಟ್ಟಿ) (1966 අගොස්තු 11 උපත ලැබූ) සුප්‍රසිද්ධ සිනමා නළුවෙකු මෙන්ම චිත්‍රපට නිෂ්පාදකයෙකු සහ උඩුපි ආහාර සඳහා විශේෂිත හොටල් හිමිකරුවෙකු සහ මද්‍යසාර සහ ඇඳුම් කඩපිල් හිමිකරුවෙක්ද වේ. ප්‍රධාන වශයෙන් බොලිවුඩ් සිනමාවෙහි ක්‍රියාකාරි මොහු මැන්ගලොරෙ අසල මුල්කි හි උපන්නේය.

1992 බල්වාන් ඔහුගේ මංගල චිත්‍රපටය වූ අතර එය සාමාන්‍ය සාර්ථක චිත්‍රපටයක් විය. ඔහුගේ පළමු ජනප්‍රිය චිත්‍රපටය වුයේ ක්‍රියාදාම චිත්‍රපටයක් වූ “මොහ්රා (1994)” චිත්‍රපටයි. එම වසරේදීම අග භාගයෙදී “දිල්වාලේ” සහ “ගෝපි කිශන්” නැමති ප්‍රහසන චිත්‍රපටය ඔහු වඩාත් ජනප්‍රිය කරවීමට සමත් විය. 1990 දශකයේ දී ක්‍රියාදාම චිත්‍රපටයන්හි දැක්වූ දක්ෂතා නිසා ඔහු සිනමා තරුවක් බවට පත් විය. 1997 "බෝඩර්" නම් චිත්‍රපටයේ වීර චරිතය බොහෝ පැසසුමට ලක් විය.  ඔහු තවදුරටත් “රෙෆුජී (2001)”, “ක්‍යමත්: සිටි අන්ඩර් ත්‍රෙට් (2003)” සහ LOC: “කර්ගිල් (2003)” වැනි චිත්‍රපටයන්හි දේශප්‍රේමි චරිත නිරූපණයෙහි යෙදුනි. හෙරා ෆෙරි (2000), ආවාරා පාගල් දීවනා (2002), ෆිර් හෙරා ෆෙරි (2006), මේ හූ නා සහ දෙ දනා දන් (2009) වැනි ජනප්‍රිය ප්‍රහසන චිත්‍රපටයන්හිද චරිත නිරූපණයෙහි යෙදුණි. 2001 වසරෙදී “ධඩ්කන්” (2000) චිත්‍රපටයේ රංගනය වෙනුවෙන් හොඳම දුෂ්ටයාට හිමි ෆිල්ම් ෆෙයා සම්මානය දිනාගත් අතර SAIFF (South Asia International Film Festival) 2009 දී හොඳම නළුවාට හිමි සම්මානය  Red Alert: The War Within චිත්‍රපටය වෙනුවෙන් හිමිකර ගන්න ලදී. 

චිත්‍රපට නිෂ්පාදකයෙකු වශයෙන් මොහු සී/ස පොප්කොර්න් මෝශන් පික්චස් (Popcorn Motion Pictures Ltd) නැමති නිෂ්පාදන සමාගම පිහිටවූ අතර ඛෙල් (2003), රඛ්ත්: What If You Can See the Future සහ භගම් භග් (2006) යන චිත්‍රපට මෙමගින් නිර්මාණය විය. මෑත කාලෙය් දී ඔහු විවිධ සිනමා තරු රඟපෑ චිත්‍රපටයන්හි කුඩා චරිත නිරූපණයන්හි යෙදුණි. බොලිවුඩ් සිනමාවට අමතරව ඉංග්‍රීසි චිත්‍රපටයකට දායක වූ අතර 12B නම් දමිළ චිත්‍රපටයකද චරිත නිරූපණය කළේය. තවද, Sahara One හි විකාශය වූ Biggest Loser Jeetega නම් වැඩසටහනද මෙහයවීය.

|
Sunil_Shetty
|-

බොලිවුඩ් රංගන ශිල්පියෝ
ශිල්පා ෂෙට්ටි

ශිල්පා ෂෙට්ටි (තුලු: ಶಿಲ್ಪಾ ಶೆಟ್ಟಿ; 1975 ජූනි 8) ඉන්දියානු සිනමා නිළියක සහ මෝස්තර නිරූපිකාවක වන අතර බාසිගර් (1993) ඇගේ මංගල චිත්‍රපටය විය. බොලිවුඩ්, දමිළ, තෙලඟු සහ කන්නඩා චිත්‍රපට 40 කට ආසන්න ප්‍රමාණයකට ඇගේ දායකත්වය ලබා දී තිබේ.ඇයගේ පළමු ප්‍රධාන චරිත නිරූපණය “ආග්” චිත්‍රපටයේ විය. තම රංගන දිවියේ විවිධ පසුබෑම් වලට ලක් වුවද නැවත එම ගිලිහුණු ජනප්‍රියත්වය ගොඩ නගා ගැනීමට ඇය සමත් විය. “දඩකන්” (2000) සහ “රිශ්තෙ” (2002) චිත්‍රපටයන්හි ඇය දැක්වූ දක්ෂතා ප්‍රශංසනීය වූ අතර “ෆිර් මිලෙන්ගෙ (2004)” හි එඩ්ස් රෝගියෙකුගේ චරිත නිරූපණය බොහෝ ගෞරව බුහුමානට පාත්‍ර විය. ඇගේ බාල සොහොයුරිය ශමිතා ශෙට්ටි ද බොලිවුඩ් නිළියකි.

මාෆියා සම්බන්දකම් සම්බන්ධයෙන් සැකකාරියක වූ අතර වෙනත් ගැටලුකාරී අවස්ථා කිහිපයකටද ඇය පටලවණු ලැබීය. 2006දී අසභ්‍ය දර්ශනයක් සම්බන්ධයෙන් චෝදනාවට ලක්ව අත් අඩංගුවට ගැනීමට වරෙන්ත්තුවක්ද නිකුත් කෙරුණි. 2007 වසරෙදී බ්‍රිතාන්‍ය රූපවාහිනී වැඩසටහනක් වන "සෙලෙබ්‍රිට් බිග් බ්‍රදර්" (Celebrity Big Brother ) අතරතුර ඇය සහ ජඩ් ගූඩි, ජො ඔ'මේරා සහ ඩැනීලෙ ලොයිඩ් යන තරඟකරුවන් අතර ජාත්‍යන්තර වර්ගවාදී අර්බුදය පිළිබඳව විවාදයක් ඇතිවූ අතර තරඟය අවසානයේ ඇය 63%ක ඡන්ද ප්‍රතිශතයක් ලබාගනිමින් ජයග්‍රහණය කිරීමට සමත් විය. ඒ සමඟම චිත්‍රපට කර්මාන්තය තුළ ඇයගේ ජනප්‍රියත්වය  නැවත ස්ථාපනය වූ අතර අනුපිළිවෙලින් “ලයිෆ් ඉන් අ... මෙට්‍රො” සහ “අප්නෙ” යන චිත්‍රපටයන්හි රංගනයෙහි යෙදුණි. මෙය ඇය පිළිබඳ නැවතත් ධානාත්මක කතිකාවතකට මුල පිරීය.

සටහන 

{|

|
Shilpa_Shetty
|-
විජයබා මධ්‍ය මහා විද්‍යාලය

{{Infobox school|name           = විජයබා මධ්‍ය මහා විද්‍යාලය 
|image          = Vnc_logo.jpg
|founder        = ආර්. ඩී. සිරිසේන, සී. ඩබ්ලිව්. ඩබ්ලිව්. කන්නග්ගර
|established    = ජනවාරි 1946
|type           = රජය විසින් අරම්භ කළ පාසලකි
|caption        = ආදර්ශ පාඨය
|motto          = නොනවතින්න පෙරට යන්න
|type           = රජය විසින් අරම්භ කළ පාසලකි
|grades         = පළමු වසරේ සිට 13 වසර දක්වා පන්ති
|enrollment     = 3000
|gender         = මිශ්‍ර පාසලකි
|lower_age      = 6
|upper_age      = 19
|colours        = ලෝහිත, කහ, නිල් සහ කොළ

|principal      = ජේ.ඒ.අයි.යූ. ජයකොඩි
|campus         = අක්කර 27 (110,000 ව.මී.)
|coordinates    = 
|location       = මහව
|country        = ශ්‍රී ලංකාව  
|website        = www.vijayaba.sch.lk
}}විජයබා මධ්‍ය මහා විද්‍යාලය''', මහව, 1946 ආරම්භ වු රජයේ පාසලක් වන අතර එය ශ්‍රී ලංකාවේ ප්‍රථම අධ්‍යාපන අමාත්‍යවරයා වු සී. ඩබ්ලිව්. ඩබ්ලිව්. කන්නග්ගර මහතා විසින් ආරම්භ කළ මුල් මධ්‍ය මහා විද්‍යාල 25 න් එකකි. ඔහුගේ අදහස වුයේ අධ්‍යාපනය නගරබද පාසල් වලින් පිට පිහිටි ගම්බද පාසල් වල සිටින සිසුන්ටද අවශ්‍ය අධ්‍යාපන පහසුකම් ලබා දීමයි. වර්තමානය වන විට විජයබා මධ්‍ය මහා විද්‍යාලය මහව අධ්‍යාපන කලාපයේ ප්‍රමුඛතම පාසල බවට පත් වී අවසන් අතර එහි ඉගෙනුම ලබන සිසුන් සංඛ්‍යාව තුන්දාහසකට අධික සංඛවක් වේ.

ඉතිහාසය

පාසල් ගීත

විපුල විරාජිත නම අපරාජිත
සකල කලා ශිල්පාධාරිණි
විද්වත් සදනා තකෂිලාව අප
මහව විජයබා මැදි විදුහල වේ
ඉපැරණි යාපව්වේ රජ දහනේ
විජය ධජය වැන්නේ පෙදෙසට
ළහිරු කිරණ වන්නේ....//

විදු එළියෙන්නේ නැණ දල්වන්නේ
සමත් ලොවේ අභිෂේක ලබන්නේ
තේජසාර වු ධීර වීර වු
දරු දැරියන්ගේ නිජ බිම වන්නේ
තම්බපන්නි දීපේ ආලෝකේ
මිණි පහනක් වැන්නේ පෙදෙසට
සොමි කිරණක් වන්නේ....//

ගැමුණු විජයබා පැරකුම් මහසෙන්
හෙළ විරු වැනි විරු බිහි කරවන්නේ
යහ ගුණ මුතුහර ගෙළ සරසන්නේ
දේශ දීප ජය මග පෙන්වන්නේ
ස්වර්ණ දීප හොබවන මාතාවණි
භක්කි ප්‍රණාමය වේ....////

නිවාස
සිසුන් කාණ්ඩ සතරකට වෙන්කරනු ලබයි:

 –  විජය
 –  අභය
 –  අනුර
 –  මිහිදු

සියළුම නිවාස එකට එකතු වී සියලුම ප්‍රධාන ක්‍රීඩා ක්‍රීඩාකර තම තම නිවාස සඳහා  ජයග්‍රහණ ගෙන ඒමේ අයුරින් මෙම අන්තර් නිවාසන්තර ක්‍රීඩා උත්සවය අවුරුදු දෙකකට වරක් පවත්වා සිසුන්ගේ දක්ෂතා හා හැකියාවන් මනිනු ලබයි.

ක්‍රීඩා

 මලල ක්‍රීඩා
 බාස්කට්බෝල්
 ක්‍රිකට්

 රගර්
 පාපන්දු

 වොලිබෝල්
කරාටේ

සමාජ හා සමිති

 Birds Observation Circle
 Cadets Troop
 වාණිජ සමාජය

 ඉංග්‍රිසි සාහිත්‍ය සංගමය
 තොරතුරු හා සන්නිවේදන තාක්ෂණ සමාජය
 මාධ්‍ය ඒකකය
 ඡායාරූප සංගමය

 විද්‍යා සමාජය

ආදී විදුහල්පතිවරු

අඩවියෙන් බැහැර පිටු
විජයබා මධ්‍යමහා විද්‍යාලයේ වෙබ් අඩවිය - නිල වෙබ් අඩවිය
විජයබා මධ්‍යමහා විද්‍යාලයේ අතිරේක වෙබ් අඩවිය

රජයේ පාසල් - ශ්‍රී ලංකා
පාසල් - ශ්‍රී ලංකා
මධ්‍ය මහා විද්‍යාල
ආරම්භක මධ්‍ය මහා විද්‍යාල
ගණිතඥයා

ගණිතඥයෙකු යනු ප්‍රාථමික අධ්‍යයන ක්ෂේත්‍රය ගණිතය වන්නාවූ පුද්ගලයෙකි.  දැනට ලොව ගණිතඥයින් බොහෝ ප්‍රමාණයක් සිටී.
ගණිතය
බයියුරෙට් පරීක්‍ෂාව

බයියුරෙට් පරීක්ෂාව යනු  පෙප්ටයිඩ බන්ධන ඇති බව සොයාගැනුමට සිදුකෙරෙන රසායනික පරීක්ෂාවකි.  පෙප්ටයිඩ තිබේනම්, ක්ෂාරීය ද්‍රාවණයකදී, කොපර්(II) අයනයක් දම්-පැහැති සංකීර්ණ අයනයක් තනයි.  පරීක්ෂාවෙහි ප්‍රභේදයන් කිහිපයක් විකාශනය කර ඇත.

ප්‍රෝටීන සාන්ද්‍රණය නිශ්චනය කෙරුමට බයියුරෙට් පරීක්ෂාව භාවිතා කළ හැක්කේ පෙප්ටයිඩ වල ඇමයිනෝ අම්ල පවතින වාර ගණනට සමානව පෙප්ටයිඩ බන්ධන ද පවතින බැවිනි. බියර්-ලැම්බට් නියමය ප්‍රකාර, වර්ණයෙහි තීව්‍රතාවය හා, එම නිසා ම  540 නැමී තරංග ආයාමය අවශෝෂණය කිරීමේ හැකියාව, ප්‍රෝටීන් සාන්‍ද්‍රණයට අනුලෝමව සමානුපාතික වෙයි.

එලෙසින් නම් කෙරුන ද, ප්‍රතිකාරකයෙහි  ඇත්ත වශයෙන් ම බයියුරෙට් ((H2N-CO-)2NH) අඩංගු නොවේ. පරීක්ෂාව එලෙසින් නම් කර ඇත්තේ බයියුරෙට් අණුවෙහි පෙප්ටයිඩ බන්ධන සඳහා ද ධනාත්මක ප්‍රතික්‍රියාවක් එය විසින් සපයන බැවිනි.

ක්‍රියා පටිපාටිය
ජලීය නියැදියකට 1% ප්‍රබල භෂ්ම (බොහෝ විට සෝඩියම් හෝ පොටෑසියම් හයිඩ්‍රොක්සයිඩ්) සමාන පරිමාවක් එක් කොට ඉන් පසුව ජලීය කොපර් (II) සල්ෆේට් බින්දු කිහිපයක් එක් කෙරෙයි. ද්‍රාවණය දම් පැහැයට හැරෙයි නම්, ප්‍රෝටීන් පවතියි. 5–160 මිග්‍රෑ/මිලී ප්‍රමාණයක පැවතීමක් නිශ්චය කල හැක.

බයියුරෙට් ප්‍රතිකාරකය
බයියුරෙට් ප්‍රතිකාරකය තැනෙනුයේ පොටෑසියම් හයිඩ්‍රොක්සයිඩ් (KOH) සහ සජල  කොපර් (II) සල්ෆේට්, සමගින් පොටෑසියම් සෝඩියම් ටාටරේට් භාවිතා කිරීමෙනි. ප්‍රෝටීන පවතින විටෙක ප්‍රතිකාරකය නිල් පැහැයේ සිට දම් පැහැයට හැරෙන අතර, කෙටි-දාම පොලිපෙප්ටයිඩ හා සමග එක්වූ කලෙක නිල් පැහැයේ සිට රෝස පැහැයට හැරෙයි.

සියළු බයියුරෙට් පරීක්ෂාවන් සඳහා බයියුරෙට් ප්‍රතිකාරකය අවශ්‍ය නොවේ. ප්‍රෝටීන සාන්ද්‍රණය නිර්ණය කෙරුමට භාවිතා කෙරෙන තාපමිතික නිශ්චයක් —540 නැමී (Cu2+ අයන අනාවරණය කෙරුමට) තරංග ආයාමයකදී UV-VIS වැනි — වන බයියුරෙට් ප්‍රෝටීන නිශ්චයකදී ප්‍රතිකාරකය සාමාන්‍යයෙන්භාවිතා වෙයි.

බයියුරෙට් පරීක්ෂාවක සංවේදීතාව ඉහළ දැමීම 
Cu+ යනු ප්‍රබල ඔක්සිහාරකයෙක් වන අතර නිදසුනක් ලෙසින්   ෆොලින්-සියොකැල්ටෝගේ ප්‍රතිකාරකයෙහි Mo(VI) හා සමගින් ප්‍රතික්‍රියා කොට මොලිබ්ඩෙනම් නිල් තැනීමට හැකියාවක් එය සතුව ඇත. මේ අයුරින්, 0.005 සහ 2 මිග්‍රෑ/මිලී අතර සාන්ද්‍රණයක පවතින ප්‍රෝටීන වුව අනාවරණය කළ හැක. මීට වැඩිමනත් වශයෙන් මොලිබ්ඩෙනම් නිල් විසින් සමහරක් කාබනික රංජක (මැලචයිට් කොළ, ඇවුරාමින් O) ආබද්ධකරණය කළ හැකි අතර එහි ප්‍රතිඵලයක් ලෙසින් අනාවරණය තවදුරටත් තීව්‍ර ලෙසින් පැහැදිලි වෙයි.

ආශ්‍රිත

බාහිර සබැඳුම්
රසායනික ප්‍රතිකාරක

රසායන විද්‍යාව
පරීක්ෂණ
අත්යන්ත්‍ර පේෂ කර්මාන්තය

අතින් ක්‍රියාත්මක කරන යන්ත්‍ර භාවිතයෙන් සිදුකරන රෙදි විවීමේ කර්මාන්තය මෙනමින් හැඳින්වෙයි. මෙය බොහෝ දුරට පරිසර හිතකාමී කර්මාන්තයකි. මෙම කර්මාන්තය සදහා වැඩි මිනිස් ශ්‍රමයක් වැයවන අතර පුහුණු ශ්‍රමිකයින්ගේ දායකත්වය ද වැදගත් වෙයි.

යන්ත්‍ර
පේෂකර්ම උපකරණ
බර්ලින්

බර්ලින් ජර්මනියේ ජනපද 16 න් එකකි. එසේම එය ජර්මනියේ අගනුවරයි.එහි ජනගහණය මිලියන 3.4 පමණ වේ. යුරෝපානු සංගමයේ පිහිටි වඩාත් ප්‍රසිද්ධ සහ ජනාකීර්ණ නගර අතරින් 6 වැනි ස්ථානය හිමිකර ගෙන ඇත.ඊසාන ජ'මනියේ පිහිටා ඇති අතර මධ්‍යයේ පිහිටා ඇති බ්‍රැන්ඩන්බර්ග් (Brandenburg) පුරවරයේ මිලියන 5 ක ජනතාවක් ජාතීන් 190 ක් නියෝජනය කරමින් සිටී.භූගෝලීය ලෙස යුරොපානු තලයේ පිහිටයි.නගරයේ සම ශිතෝෂ්ණ කාලගුණයක් ඇති අතර.නගරයේ තුනෙන් එකක් පමණ ශාන්ත වනය, වතු,උයන් සහ ගංඟා ආදියෙන් සමන්විතය. වගාව ,දේශ්පාලනය ,මාධ්‍ය නිසා ලෝක ප්‍රචලිත වී ඇත.මෙහි ආර්ථිකය ප්‍රධාන වශයෙන් සේවා සැපයිම මත පදනම් වී ඇත.විවිධ වු නිර්මාණශිලී කර්මාන්ත,නොයෙක් මාධ්‍ය ආයතන,සම්මන්ත්‍රණශාලා ද මෙහි ඇත.එසේම බර්ලින් ගුවන් සහ දුම්රිය ප්‍රවාහනයේ කේන්ද්‍රස්ථානය ලෙසද පවතී.එසේම මෙය විදේශිකයන් බහුලවම පැමිණෙන නගරයකි.

ආශ්‍රිත 

ජර්මනිය
ඩෙන්සල් වොෂිංටන

ඩෙන්සල් වොෂිංටන් (උපත දෙසැම්බර් 28, 1954 )ඇමෙරිකානු ජාතික නළුවෙකි. අධ්‍යක්ෂකවරයෙකි, තිරරචකයෙකි ,නිෂ්පාදකවරයෙකි ඔහු වඩාත්ම ප්‍රසිද්ධියට පත්වුයේ 1990 සිටය. Steve Biko, Malcolm X, Rubin Carter, Melvin B. Tolson, Frank Lucas, හා Herman Boone යන චරිතවල රඟ පෑමෙන් පසු ඔහු ඉතා ජනප්‍රිය හා ඇඟයීමට ලක්විය. තුන්වරක් ගෝල්ඩ්න් ග්ලෝබ් සම්මානයෙන් හා දෙවරක් ඇකඩමි සම්මානයෙන් පුද ලද වොෂිංග්ටන් හොඳම නළුවා සඳහා වු ඇකඩමි සම්මානයෙන් පුද ලද අප්‍රිකානු සම්භවයක් ඇති දෙවෙනි පුද්ගලයා වන්නේය. ඒ “Training Day”  චිත්‍රපටියේ රඟපෑම් වලටය.

ඩෙන්සල් වොෂිංග්ටන් උපන්නේ නිව්යොර්ක්හි වර්නන් කඳුකරය ආසන්නයේය, ඒ 1954 දීය. ඔහුගේ මව ලෙන්නිස් වු අතර ඇය රූපලාවන්‍ය මධ්‍යස්ථානයක හිමිකාරියක් වූවාය.ඔහුගේ පියා ඩෙන්සල් වොෂිංග්ටන්  පූජකවරයකු විය. 1968 දී වොෂිංග්ටන් Pennington-Grimes Elementary පාසලට ඇතුලත් විය. පසුව ඔහුව Oakland Military Academy සහ Mainland High School පාසැල් වලට ඇතුලත් කෙරිණි.1977 දී ඔහු නාට්‍ය සහ ජනමාධ්‍ය සඳහා උපාධියක් ලබාගත්තේය. ඔහු කලක් කවුන්සල්වරයකු ලෙස සේවය කළේය, එහිදී කළ රඟපෑමක් හේතුවෙන් මිතුරන් ඔහුව රංඟනයට යොමු කළේය. ඉන්පසුව ෆෝර්ඩ් හැම් වෙත පැමිණ Lincoln Center විශ්වවිද්‍යාලයට ඇතුලත් වී ඔතෙලෝ නාට්‍යයේ රඟපෑමෙන් ඔහුට  ශිෂ්‍යත්වයක් ප්‍රදානය කළ අතර ඉන් ඔහු American Conservatory Theatre පාසැලට ඇතුලත් වී වැඩිදුර හැදෑරුවේය.

සටහන 

|
Denzel_Washington
|-
විලියම් හර්ට්

ජුලියර්ඩ් පාසලින් රංගන ශිල්පය හැදෑරූ හර්ට්, ප්‍රථම වරට 1970 දී වේදිකාව මත රැඟුම් ඉදිරිපත් කළේය. වසර 1980 දී තිරගත වූ "ද ඕල්ටර්ඩ් ස්ටේට්" (The Altered State) හි කරදරයට පත්වූ විද්‍යාඥයෙකුගේ චරිතය තුළින් සිනමාවට එක්විය. එම චරිතය නිසා ඔහුගේ නම වසරේ නව තරුව ලෙස ගෝල්ඩන් ග්ලෝබ් සම්මානයට නිර්දේශ විය. 1981 දී තිරගත වූ "බොඩි හීට්"(Body Heat) චිත්‍රපටයේ ප්‍රධාන චරිතය ලබා ගැනීමට ඔහුට හැකිවිය. වසර 1985 දී "කිස් ඔෆ් අ ස්පයිඩර් වුමන්" (Kiss of a Spider Woman) හි සමලිංගික බිම ඔප දමන්නෙකුගේ චරිතය අති දක්ෂ ලෙස නිරූපනය කළ ඔහුට, හොඳම නළුවා ලෙස ඔස්කාර් සහ BAFTA සම්මාන පිරිනැමිණි.

"චිල්ඩ්‍රන් ඔෆ් ලෙසර් ගොඩ්ස්" (Children of Lesser Gods) සහ "බ්‍රෝඩ්කාස්ට් නිවුස්" (Broadcast News) වෙනුවෙන් ඔහුට ඔස්කාර් සම්මාන නිර්දේශයන්ද ලැබීණි. 2005 වර්ෂයේ තිරගතවූ " අ හිස්ට්‍රි ඔෆ් වයලන්ස්" (A History of Violence) ඔහුගේ මීළඟ ඔස්කාර් සම්මානය සඳහා නම නිර්දේශ වූ චිත්‍රපටයයි. "හර්ලිබර්ලි" (Hurlyburly) හි රංගනය වෙනුවෙන් 1985 දී ඔහුගේ නම ටෝනි සම්මානය සඳහා නිර්දේශනය විය. tayim sanngaraawei kleyaar"සිරියානා" (2005), "ද ගුඩ් ෂෙපර්ඩ්" (2006), "මිස්ටර් බෲක්ස්" (2007), "ඉන්ටු ද වයිල්ඩ්" (2007), "ද ඉන්ක්‍රෙඩිබල් හල්ක්" (2008) සහ තිරගත වීමට ඇති "රොබින් හූඩ්" (2010) ඔහුගේ අනෙකුත් සාර්ථකම නිර්මාණ කිහිපයකි.

මූලික අවධිය 

මොහු, එක්සත් ජනපද රාජ්‍ය දෙපාර්තමේන්තුවේ සේවයේ නියුතුව සිටි ඇල්ෆ්‍රඩ් හර්ට් සහ ටයිම් සඟරාවේ ක්ලෙයාර් ඉසබෙල් ට දාව වොෂින්ටන් හිදී උපත ලැබුවේය. 1968 මිඩ්ල් සෙක්ස් පාසලින් උපාධිය ලබා ගත් අතර ඔහුව නාට්‍ය සංගමයේ සභාපති තනතුරට පත්විය. ඔහු පසුව "ටෆ්ට් විශ්වවිද්‍යාලය" තුලින් දේවධර්මය උගත්තේය.

සටහන් 

{|
විද්‍යා පත්‍රකලාවේදය

විද්‍යා පත්‍රකලාවේදය යනු විද්‍යාවන් පිළිබඳව තොරතුරු වාර්තාකර මහජන කතිකාවත් ගොඩ නැගිමට උත්සාහ දරන, පත්‍රකලාවේදයේ නව ප්‍රවණතාවකි. මේ සඳහා විද්‍යාලෝකය සහ ජනමාධ්‍ය අතර විශේෂ සබඳතාවක් අවශ්‍ය වන අතර එය දැන් දැන් ගොඩනැගෙමින් පවතී.

විද්‍යා පත්‍රකලාවේදියෙකුගේ ප්‍රථම කාර්යය නම් විශාල තොරතුරු ප්‍රමාණයක් සහිත විද්‍යාත්මක භාෂාවන් දක්වා ඇති ප්‍රවෘත්තියක් නිවැරදි ආකාරයට සරල බසට හැරවීමය. බොහෝ විට මොහු සිය ක්ෂේත්‍රය පිළිබඳව පුහුණුවක් ලැබූවෙකු හෝ ඒ පිළිබදව හැකියාවක් ඇත්තකු වෙයි. මෑත කාලයේ විද්‍යාව සමාජය තුළ ප්‍රධාන චරිතයක් රඟපාන බැවින් විද්‍යා ප්‍රවෘත්ති වර්ධනය වී ඇති අතර විද්‍යාත්මක ප්‍රජාව සහ ජනමාධ්‍ය අතර ප්‍රතික්‍රියා ඉහළ ගොස් ඇත. එහෙත් මෙම ක්‍රමවේද දෙක අතර පවතින මූලික වෙනස්කම් නිසා යම් යම් අපසුතා මතුව ඇත. පත්‍රකලාවේදීන් සත්‍ය සහ විචාරාත්මක තොරතුරු කෙරෙහි වැඩි ඇල්මක් දක්වද්දී විද්‍යාව වැඩි නැඹුරුවක් දක්වන්නේ සිද්ධාන්ත සහ ආනුභවික කරුණු කෙරෙහිය.

සටහන් 

{|
සැප්තැම්බර් 23



වැදගත් සිදුවීම

1979- ලොකාවේ ආගමික නිදහස ලබාදීම.
2002- මොසිල්ලා ෆයර්ෆොක්ස් වෙබ් බ්‍රව්සරය එළිදැක්වීම.

උපත

අභාවය
සැප්තැම්බර්
ග්‍රෙගරි දිනදසුනේ දින
සැප්තැම්බර් 25



වැදගත් සිදුවීම
1959- එස්.ඩබ්.ආර්.ඩී. බණ්ඩාරනායක මැතිතුමා ලංකාවෙහි සතරවන අග්‍රාමාත්‍යවරයා බෞද්ධ භික්ෂුවක් ලෙස වෙස්වලා ගත්තකු සිදුකළ වෙඩි තැබීමෙන් මරණයට පත්වූහ.

උපත
1897- විල්ලියම් පග්නර්, ඇමෙරිකානු කතුවරයා.
1968- විල් ස්මිත්, ඇමෙරිකානු රැප් ගයකයා.

අභාවය
සැප්තැම්බර්
ග්‍රෙගරි දිනදසුනේ දින
සිකුරාදා

සිකුරාදා යනු  බ්‍රහස්පතින්දාට පසුව සහ  සෙනසුරාදාට පෙර දිනය වෙයි.

ආශ්‍රිත ලිපි
 කිවිදා

සතියේ දින
බදාදා

බදාදා  වෙන්ස්ඩේ (, , හෝ ) යනු ග්‍රෙගරි දින දසුනෙහි සතියෙහි එක් දිනයකි.

ආශ්‍රිත 

 
නැගෙනහිර ක්‍රිස්තියානි දේව මෙහෙය චාරිත්‍ර
උපවාසය
සතියේ දින
බ්‍රහස්පතින්දා

බ්‍රහස්පතින්දා, බදාදා සහ සිකුරාදා අතර සතියේ දවසක්. ISO 8601 ජාත්යන්තර ප්රමිතියට අනුව, එය සතියේ සිව්වන දිනයයි.

සතියේ දින
සේවා පත්‍රකලාවේදය

සේවා පත්‍රකලාවේදය පෞද්ගලිකය. මෙය විනෝදාස්වාදය ලබාදෙන මාධ්‍යයක් නොව , ජනතාවට උපායයන්, උපදෙස්, රහස් සහ ඇතුළාන්ත තොරතුරු ලබාදෙන ක්‍රමයකි. මේ අනුව විශාල වශයෙන් අලෙවි වන බොහෝ සඟරා මේ ගණයට වැටේ.

සේවා පත්‍රකලාවේදය හරහා සාර්ථක වූ සඟරා නම් බජට් ක්‍රැවල් , බෙටර් හෝම්ස් ඇන් ගඞෆනස් , ෆැමිලි සර්කල්, ග්ලැමර් හෙප්ත , ඩේලේඩීස් හෝම් මෝර් , විමෙස් හෙල්ත් සහ වියුමැන් ආදිය. මේවායේ බොහෝ ලිපි සෘජුවම පාඨකයාට අමතයි.

තෝරාගත් සඟරා කිහිපයක්  
බජට් ට්‍රැවල්      (Budget Travel)
බෙටර් හෝම්ස් ඇන්ඩ් ගාර්ඩන්ස්      (Better Homes and Gardens)
කොස්මොපොලිටන්      (Cosmopolitan)
ෆැමිලි සර්කල්      (Family Circle)
එෆ්.එච්.එම්      (FHM)
ග්ලැමර්      (Glamour)
ගූඩ් හවුස් කීපින්      (Good Housekeeping)
හෙල්ත්      (Health)
මාරි ක්ලේයාර්      (Marie Claire)
මෙන්ස් ෆිට්නස්      (Men's Fitness)
මැක්සිම්      (Maxim)
ලේඩිස් හොම් ජ'නල්      (Ladies' Home Journal)
මෙන්ස් හෙල්ත්      (Men's Health)
මෝ'      (More)
රෙඩ් බූක්      (Redbook)
සෙවන්ටීන්      (Seventeen)
සෙල්ෆ්      (Self)
ෂේප්      (Shape)
වි අයි ඉමේජ්      (VIVmag)
විමෙන්ස් හෙල්ත්      (Women's Health)